
Da li je dozvoljeno da se osoba ljuti kada je zadesi neko iskušenje?


* 
* 
* 
* 
* 
* 
* 
* 
* 
* 

 

Da li je dozvoljeno da se osoba ljuti kada je zadesi neko iskušenje?
====================================================================

 

Ljudi se dijele na četiri kategorije kada je u pitanju iskušenje:  

Prva kategorija: Oni koji se ljute, a njih je više vrsta:  

1) Da se čovjek ljuti iz srca na svog Gospodara i da mu bude muka na Allahovu odredbu, ovo je strogo zabranjeno;  

2) Da čovjek bude ljut jezikom, kao kada upućuje molitvu prokletstva, zapomaganja ili kukanja, ovo je zabranjeno.  

3) Da ljutnja bude iskazana djelima, kao udaranje u lice, cijepanje džepova, čupanje kose, ovo je zabranjeno.  

Druga kategorija: Oni koji se strpe, a ovo je obaveza.  

Treća kategorija: Oni koji su zadovoljni, tako da mu bude svejedno zadesilo ga iskušenje ili ne, on je zadovoljan, ovo je dozvoljeno.  

Četvrta kategorija: Oni koji su zahvalni na iskušenjima i ovo je najbolja kategorija, da se zahvaljuje Uzvišenom Allahu na ono što ga je zadesilo, zbog toga što zna da mu Allah time želi oprostiti grijehe, kao što kaže Allahov Poslanik, neka je Allahov blagoslov i mir na njega: ”Vjernika ne zadesi nikakva nedaća ili bolest, ni žalost ni tuga, ni neugodnost ni potištenost, pa čak ni ubod trna, a da mu Allah za to ne oprosti dio njegovih grijeha”. Prenose ga Buhari i Muslim.  

\_\_\_\_\_\_\_\_\_\_\_  

Preuzeto iz knjige: “Naučimo akidu kroz pitanja i odgovore”  

Autor: Dr. Abdullah b.Abdur – Rahman el – Džibrin  

putsredine.com  

Preuzmite pdf knjigu ovdje: <https://pitajucene.com/wp-content/uploads/2019/07/Naucimo-Akidu-Kroz-Pitanja-i-Odgovore-Abdullah-b.-Abdur-%E2%80%93-Rahman-el-%E2%80%93-D%C5%BEibrin.pdf>


